তাঁর কোনও বিপদ হলে দায়ী থাকবেন অনুব্রত! আর কী বললেন বিজেপি নেত্রী, ভিডিওতে দেখুন | BJP leader Sangita Chakraborty's comments on threat of Anubrata Mondal at Bolpur party office - Bengali Oneindia
16 min ago পুরুলিয়ার মহাদেবপুরে আগুনে পুড়ে ৪ শিশু সহ মৃত ৭
36 min ago নতুন ট্যাগলাইন নিয়ে লোকসভা নির্বাচনের প্রচারে নামছে মোদী সরকার
39 min ago সার্জিক্যাল স্ট্রাইকের আতঙ্ক! পাকিস্তানে হাসপাতালগুলিকে বিশেষ নির্দেশ ইমরান-সরকারের
তাঁর কোনও বিপদ হলে দায়ী থাকবেন অনুব্রত! আর কী বললেন বিজেপি নেত্রী, ভিডিওতে দেখুন
| Published: September 3 2018, 9:56 [IST]
তাঁর কোনও বিপদ হলে দায়ী থাকবেন অনুব্রত মণ্ডল। সোশ্যাল মিডিয়ায় দেওয়া ভিডিও বার্তায় এমনটাই বললেন আউশগ্রামের বিজেপি নেত্রী সঙ্গীতা চক্রবর্তী। দেড় বছর আগে তাঁর ওপর হামলার কথা উল্লেখ করেছেন সঙ্গীতা। সেই ঘটনাতেও অনুব্রত মণ্ডল দায়ী বলে দাবি করেছেন বিজেপি নেত্রী সঙ্গীতা চক্রবর্তী।
আউশগ্রামের দাপুটে নেত্রী। অন্যদিকে ভারতীয় মানবাধিকার সংরক্ষণ সংঘ নামক সংস্থার রাজ্য সভানেত্রীও বটে। রবিবার সংগঠনের কাজ করে হুগলি থেকে বাড়ির দিকে ফেরার পথে অনুব্রত মণ্ডলের নির্দেশের খবর পান। তাঁর কাছে পৌঁছে গিয়েছিল অনুব্রত মণ্ডলের বিতর্কিত সেই ভিডিও-ও।
যেখানে অনুব্রত মণ্ডল বলছেন, 'মোটা মেয়েটার কী নাম। শাড়ির ব্যবসা করে। সঙ্গীতা নাম। ওকে অ্যারেস্ট করিয়ে দে। বিজেপি করে, ওকে অ্যারেস্ট করিয়ে দে। গাঁজা কেসে ধরিয়ে দে।'
বিজেপি নেত্রী জানিয়েছেন, বছর দেড়েক আগে তাঁর ওপরে হামলা হয়েছিল। তাঁর দুই হাত ও পা ভেঙে দেওয়া হয়েছিল। বাড়ি ও দোকানেও হামলা হয়েছিল। তাঁর হাত ও পায়ে এখন প্লেট বসানো। সেই সময় তাঁর ওপরে যে হামলা হয়েছিল তা, অনুব্রত মণ্ডলের নির্দেশেই হয়েছিল বলে অভিযোগ করেছেন সঙ্গীতা চক্রবর্তী।
সঙ্গীতা চক্রবর্তী বলেছেন, এরপর যদি তাঁর কিংবা পরিবারের ওপর যদি কোনও রকমের হামলা হয়, তাহলে অনুব্রত মণ্ডলই দায়ী থাকবেন।
তবে স্থানীয় বিজেপি সূত্রে খবর, আগে বিজেপি-র মহিলা মোর্চায় সক্রিয়ভাবে যুক্ত ছিলেন সঙ্গীতা চক্রবর্তী। এখনও সেরকম সক্রিয়ভাবে বিজেপির সঙ্গে যুক্ত নন তিনি। তবে তাঁর গ্রেফতারির নির্দেশের কড়া সমালোচনা করেছে বিজেপির রাজ্য নেতৃত্ব।
trinamool congress bjp controversy anubrata mondal birbhum bardhaman তৃণমূল কংগ্রেস বিজেপি বিতর্ক অনুব্রত মণ্ডল বীরভূম বর্ধমান
BJP leader Sangita Chakraborty's comments on threat of Anubrata Mondal at Bolpur party office
Story first published: Monday, September 3, 2018, 9:56 [IST]